text: Kommuner vil have fat i grønne penge
  23 januar 2012 kl. 14.21
  Tre vestjyske kommuner vil gøre sommerhuse grønnere.
  Varde, Fanø og Ringkøbing-Skjern kommuner opfordrer nu i fællesskab energiminister Martin Lidegaard til at lade sommerhusejerne få del i en grøn pulje til at energirenovere huse.
  Til sammen har de tre kommuner 23.000 sommerhuse.
  Fritidshuse bruges i stigende omfang hele året, skriver de tre kommuner i et brev til ministeren.
  Derfor vil investeringer i  bedre energi-økonomi være i god overensstemmelse med ønsket om at nedbringe energiforbruget og samtidig belaste klimaet mindre. 
  Udlejerne mærker en stigende efterspørgsel efter energoptimerede sommerhuse, hedder det i brevet fra de tre kommuner.
  